
Ministru kabineta noteikumi Nr. 60
Rīgā 2024. gada 23. janvārī (prot. Nr. 3 13. §)
Grozījumi Ministru kabineta 2019. gada 15. janvāra noteikumos Nr. 46 "Valsts vienotā jurista profesionālās kvalifikācijas eksāmena kārtība"
Izdoti saskaņā ar Augstskolu likuma
58. panta ceturto daļu
· Izdarīt Ministru kabineta 2019. gada 15. janvāra noteikumos Nr. 46 "Valsts vienotā jurista profesionālās kvalifikācijas eksāmena kārtība" (Latvijas Vēstnesis, 2019, 14. nr.; 2021, 56. nr.; 2022, 10. nr.; 2023, 168. nr.) šādus grozījumus:
· 1. Izteikt 59. punktu šādā redakcijā:
· "59. Par komisijas metodisko vadību, kvalifikācijas eksāmena jautājumu un uzdevumu (kāzusu) sagatavošanu, kvalifikācijas eksāmena uzraudzību un vērtēšanu komisijas loceklim izmaksā atlīdzību no šim mērķim piešķirtajiem valsts budžeta līdzekļiem atbilstoši komisijas locekļa veiktajiem pienākumiem. Izmaksājamo atlīdzību saskaņā ar likumu "Par iedzīvotāju ienākuma nodokli" un likumu "Par valsts sociālo apdrošināšanu" apliek ar iedzīvotāju ienākuma nodokli un par to veic valsts sociālās apdrošināšanas obligātās iemaksas. Tieslietu ministrs nosaka no valsts budžeta izmaksājamās atlīdzības apmēru un izmaksas kārtību."
· 2. Svītrot 60. punktu.
· 3. Papildināt ar 66. punktu šādā redakcijā:
· "66. Šo noteikumu 59. punktā minēto atlīdzības izmaksāšanu no šim mērķim piešķirtajiem valsts budžeta līdzekļiem piemēro, sākot ar 2024. gada ziemas kvalifikācijas eksāmenu."

